Doložka vybraných vplyvov

1.	Základné údaje
Názov materiálu
Návrh zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov a ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov
Predkladateľ (a spolupredkladateľ)
Ministerstvo spravodlivosti Slovenskej republiky
Charakter predkladaného materiálu | ☐ | Materiál nelegislatívnej povahy
| ☒ | Materiál legislatívnej povahy
| ☐ | Transpozícia práva EÚ
V prípade transpozície uveďte zoznam transponovaných predpisov:
Termín začiatku a ukončenia PPK | november 2022
Predpokladaný termín predloženia na pripomienkové konanie | december 2022
Predpokladaný termín začiatku a ukončenia ZP** |
Predpokladaný termín predloženia na rokovanie vlády SR* | január 2023
2.	Definovanie problému

Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Návrh zákona reaguje na viaceré rozsudky Európskeho súdu pre ľudské práva proti Slovenskej republike, v ktorých vyslovil závery, ktoré naznačujú neúčinnosť vnútroštátneho mechanizmu nápravy porušenia práva na prejednanie veci v primeranej lehote v konaniach prebiehajúcich pred správnymi orgánmi a následne pred súdmi.

3.	Ciele a výsledný stav

Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom novely Správneho súdneho poriadku je posilniť preventívny účinok žaloby proti nečinnosti orgánu verejnej správy a kompenzačný účinok nápravy tým, že správny súd bude mať v štádiu konania o žalobe proti nečinnosti voči orgánom verejnej správy možnosť rozhodnúť o povinnosti zaplatiť primerané zadosťučinenie žalobcovi. Možnosť uloženia pokuty orgánu verejnej správy za nečinnosť sa vypúšťa. Keďže odškodnenie vrátane poskytnutia nemajetkovej ujmy sa poskytuje v zmysle zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov, ak už bolo priznané primerané zadosťučinenie súdom, nebude sa vyplácať duplicitne aj podľa zákona č. 514/2003 Z. z.

4.	Dotknuté subjekty

Uveďte subjekty, ktorých sa zmeny predkladaného materiálu dotknú priamo aj nepriamo:
Predkladaný materiál sa priamo dotkne osôb v postavení žalobcu v konaniach o žalobách proti nečinnosti orgánov verejnej správy. Medzi konštatovaním nezákonnej nečinnosti orgánov verejnej moci a poskytnutím primeraného zadosťučinenia za porušenie práv žalobcu nebude časový odstup, ktorý si vyžadoval obrátenie sa na príslušný orgán v zmysle zákona č. 514/2003 Z. z. Priamo sa dotkne aj orgánov štátnej moci v pozícii žalovaného, ktorí budú rozhodnutím súdu zaviazaní zaplatiť súdom stanovenú sumu do dvoch mesiacov od rozhodnutia súdu, inak sa suma bude postupne navyšovať.

5.	Alternatívne riešenia

Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli           a alternatívne riešenia/spôsoby dosiahnutia cieľov uvedených v bode 3.
V prípade nulového variantu by Slovenská republika neúspešne čelila žalobám občanov na  Európskom súde pre ľudské práva v zrýchlenej a zjednodušenej procedúre, vyplateniu súm spravodlivého zadosťučinenia a s tým spojenými výdavkami za trovy a náklady konania pred ESĽP.

6.	Vykonávacie predpisy
Predpokladá sa prijatie/zmena  vykonávacích predpisov? | ☐  Áno | ☒  Nie
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
7.	Transpozícia práva EÚ
Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.
8.	Preskúmanie účelnosti

Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Termín na preskúmanie účinnosti a účelnosti predkladaného materiálu: 2027
Kritériá: 
-	Stav žalôb podaných proti Slovenskej republike na Európskom súde pre ľudské práva z dôvodu nečinnosti
-	Súdna štatistika v konaniach o žalobách proti nečinnosti orgánov verejnej správy

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.

9.	Vybrané vplyvy  materiálu
Vplyvy na rozpočet verejnej správy | ☐ | Pozitívne | ☒ | Žiadne | ☐ | Negatívne

z toho rozpočtovo zabezpečené vplyvy,         
    v prípade identifikovaného negatívneho 
    vplyvu

☐

Áno

☐

Nie

☐

Čiastočne

v tom vplyvy na rozpočty obcí a vyšších územných celkov | ☐ | Pozitívne | ☐ | Žiadne | ☐ | Negatívne

z toho rozpočtovo zabezpečené vplyvy,
v prípade identifikovaného negatívneho vplyvu

☐

Áno

☐

Nie

☐

Čiastočne

Vplyvy na podnikateľské prostredie | ☐ | Pozitívne | ☒ | Žiadne | ☐ | Negatívne
z toho vplyvy na MSP | ☐ | Pozitívne | ☐ | Žiadne | ☐ | Negatívne

Mechanizmus znižovania byrokracie    
    a nákladov sa uplatňuje:

☐

Áno

☐

Nie

Sociálne vplyvy | ☒ | Pozitívne | ☐ | Žiadne | ☐ | Negatívne
Vplyvy na životné prostredie | ☐ | Pozitívne | ☒ | Žiadne | ☐ | Negatívne
Vplyvy na informatizáciu spoločnosti | ☐ | Pozitívne | ☒ | Žiadne | ☐ | Negatívne
Vplyvy na služby verejnej správy pre občana, z toho | | | | | |
vplyvy služieb verejnej správy na občana | ☐ | Pozitívne | ☒ | Žiadne | ☐ | Negatívne
vplyvy na procesy služieb vo verejnej správe | ☐ | Pozitívne | ☒ | Žiadne | ☐ | Negatívne
Vplyvy na manželstvo, rodičovstvo a rodinu | ☐ | Pozitívne | ☒ | Žiadne | ☐ | Negatívne

10.	Poznámky

V prípade potreby uveďte doplňujúce informácie k identifikovaným vplyvom a ich analýzam. Informácie v tejto časti slúžia na zhrnutie vplyvov a nie ako náhrada za vypracovanie príslušných analýz vybraných vplyvov.
Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).
Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

Verejnosť bola o príprave návrhu zákona ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov a ktorým sa mení zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov informovaná prostredníctvom predbežnej informácie PI/2022/273 zverejnenej na portáli Slov-lex (dostupné na https://www.slov-lex.sk/legislativne-procesy/SK/PI/2022/273 ). 

Vplyv na štátny rozpočet je zanedbateľný z dôvodu, že podľa súdnej štatistiky za roky 2018-2022 bola len v 2 prípadoch uložená pokuta, v prípade, ak orgán bezdôvodne nečinnosť neodstránil. Čo sa týka priznania primeraného zadosťučinenia, táto forma odškodnenia sa presúva do fázy rozhodovania súdu o žalobe proti nečinnosti. Povinnosť orgánu verejnej správy uhradiť sumu primeraného zadosťučinenia zostáva zachovaná s doplnením sankcie, ktorá sa uplatní, ak by v zmysle súdneho rozhodnutia nebola suma uhradená. Všetky vplyvy vyplývajúce z návrhu zákona budú zabezpečené v rámci schválených limitov výdavkov dotknutého subjektu verejnej správy na príslušné rozpočtové roky bez dodatočných požiadaviek na rozpočet verejnej správy.

Vplyv na podnikateľské prostredie je marginálny. Ako potenciálny pozitívny vplyv na podnikateľské prostredie možno uviesť možnosť žiadať v rámci súdneho konania pred správnym súdom primerané zadosťučinenie.

Predkladaný návrh zákona nezakladá pozitívny vplyv na zvýšenie príjmu domácnosti, keďže fyzická osoba v prípade nečinnosti orgánu verejnej správy mala právo na priznanie primeraného zadosťučinenia, ak si ho uplatnila v zmysle zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Podľa doterajšej právnej úpravy orgán verejnej správy čelil uloženiu pokuty, ktorá však nebola príjmom domácnosti.

11.	Kontakt na spracovateľa

Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Gabriela Rusnáková
odbor legislatívy občianskeho a obchodného práva, sekcia legislatívy Ministerstva spravodlivosti SR
gabriela.rusnakova@justice.sk

12.	Zdroje

Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Zdroje: Súdna štatistika za roky 2018 až 2022

13.	Stanovisko Komisie na posudzovanie vybraných vplyvov z PPK č. 287/2022
(v prípade, ak sa uskutočnilo v zmysle bodu 8.1 Jednotnej metodiky)

☐  Súhlasné | ☐  Súhlasné s návrhom na dopracovanie | ☒  Nesúhlasné
Uveďte pripomienky zo stanoviska Komisie z časti II. spolu s Vaším vyhodnotením:

K vplyvom na podnikateľské prostredie 
Komisia žiada predkladateľa o vyznačenie pozitívneho a negatívneho vplyvu predkladaného materiálu celkovo na podnikateľské prostredie v bode 9 Doložky vybraných vplyvov, nakoľko bol vyznačený vplyv iba na malé a stredné podniky (MSP),
Komisia žiada predkladateľa aj o vyznačenie mechanizmu znižovania byrokracie a nákladov v bode 9 Doložky vybraných vplyvov,
Komisia žiada predkladateľa o vyhotovenie Analýzy vplyvov na podnikateľské prostredie, keďže ide o o povinnú prílohu v prípade vyznačenia akýchkoľvek vplyvov na podnikateľské prostredie, vrátane MSP.
Komisia odporúča predkladateľovi aby uviedol potenciálny pozitívny vplyv na podnikateľské prostredie (možnosť žiadať o finančné zadosťučinenie) do bodu 10. Poznámky, 
Odôvodnenie: Komisia odporúča uviesť tento potencionálny vplyv aspoň do poznámok vzhľadom k tomu že tento vplyv sa môže dotknúť aj podnikateľských subjektov (podnikateľský subjekt môže byť na strane žalobcu).
Vyhodnotenie predkladateľa: Predkladateľ považuje vplyv na podnikateľské prostredie za marginálny. Vplyv na malé a stredné podniky bol v materiáli zaslanom na predbežné pripomienkové konanie označený omylom. Označenie vplyvu na malé a stredné podniky bolo vypustené.  Potenciálny vplyv na podnikateľské prostredie je v zmysle pripomienok doplnený v poznámkach v bode 10.

K vplyvom na rozpočet verejnej správy
Keďže z materiálu vyplývajú vplyvy na rozpočet verejnej správy v súvislosti s povinnosťou zaplatiť žalobcovi primerané zadosťučinenie v prípade žaloby voči nečinnosti orgánu verejnej správy, Komisia do doložky vybraných vplyvov na rozpočet verejnej správy, bodu 10. Poznámky doplniť, že všetky vplyvy vyplývajúce z návrhu zákona budú zabezpečené v rámci schválených limitov výdavkov dotknutého subjektu verejnej správy na príslušné rozpočtové roky bez dodatočných požiadaviek na rozpočet verejnej správy. 
Vyhodnotenie predkladateľa: Poznámka v bode 10 bola v zmysle pripomienky doplnená.

K sociálnym vplyvom
Text uvedený v bode 4.1.1 Pozitívny vplyv analýzy sociálnych vplyvov Komisia považuje za potrebné uviesť v bode 10. Poznámky doložky vybraných vplyvov ako poznámku k sociálnym vplyvom, keďže sa predloženým návrhom nezakladajú vplyvy na hospodárenie domácností.
 
Text uvedený v celom bode 4.1 analýzy sociálnych vplyvov Komisia odporúča vypustiť a zároveň Komisia odporúča v riadku b) bodu 4.1.1, v riadku h) bodu 4.1.1.1,  v riadku b) bodu 4.1.2 a v riadku h) bodu 4.1.2.1 uviesť text „Bez vplyvu.“, keďže v týchto oblastiach predložený návrh nezakladá sociálne vplyvy.
Vyhodnotenie predkladateľa: Poznámka v bode 10 bola doplnená a text v analýze v zmysle pripomienky upravený.

14.	Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky)

☐   Súhlasné | ☐  Súhlasné s  návrhom na dopracovanie | ☐  Nesúhlasné
Uveďte pripomienky zo stanoviska Komisie z časti II. spolu s Vaším vyhodnotením: